钦定古今图书集成/明伦汇编/氏族典/第390卷 > 李重美
## 钦定古今图书集成/明伦汇编/氏族典/第390卷 > 李重美

按《五代史唐废帝家人传》：废帝子重美，幼而明敏。废
帝即位，自左卫上将军领成德军节度使，改领天雄
军节度使，同中书门下平章事，封雍王。及晋兵将至，
刘皇后积薪于地，将焚其宫室。重美曰：“新天子至，必
不露坐，但他日重劳民力，取怨身后耳。”后以为然。废
帝自焚，后及重美与俱死。